Tereska Torrès

**Tereska Torrès**, sortzez **Tereska Szwarc** (**Thérèse Schwarz** frantsestua) (Paris, 1920ko irailaren 3a - *Ibid*., 2012ko irailaren 20a). Jatorri judu poloniarreko erresistentea eta letretako emakume frantziarra izan zen.

## Biografia 
Bere gurasoak Marek Szwarc, katolizismora bihurtutako eskultore judu poloniarra, eta haren emazte Guina ziren. Bederatzi urte zituela hasi zen egunerokoa idazten, eta hamazazpi urterekin argitaratu zuen lehen liburua. 1920 eta 1940 artean, familiak maiz egin zituen egonaldiak Lectouren (Gers), non Marek Szwarcek eskultore lanak egiten zituen.

1940ko ekainean, Tereska Torrès Lisboan ontziratu zen Ingalaterrara, alemaniarrek Frantzia inbaditu zutenean. Haren aitak, berriz, Polonia mendebaldeko armadan zerbitzatu zuen, eta Home Fleet britainiarrak Arroxelara eraman zuen.

Tereskak Frantziako Indar Askeetan parte hartu zuen, eta Alla Dumesnil komandantearen agindupean Frantziako Boluntarioen Kidegoari lotu zuten. Londresen, De Gaulle jeneralaren kuartel nagusian lan egin zuen, idazkari gisa.1944ko urrian, bost hilabeteko haurdun zegoela, bere lehen senarra, Georges Torrès (Léon Blumen suhia zen) Lorraineko bigarren dibisio blindatuaren borroketan hil zen.

1947an, Meyer Levin eleberrigile estatubatuarra lagundu zuen, *Al* *Tafhidunu* dokumentala filmatzen ari zela, gerra ostean Poloniatik utzi eta Palestinara joan ziren errefuxiatu juduei buruzkoa. Esperientzia hari buruz idatzi zuen egunerokoa alemanieraz bakarrik argitaratu zen, *Unerschrocken* ("Beldurrik gabe") izenburupean; Holokaustotik bizirik atera zirenek Polonia mendebaldeko hiri suntsituetatik Europara eta Israelera legez kanpo egindako bidaia, eta britainiar indarrek hura espetxeratzea kontatzen zuen.

1948an, Tereska Torrès Meyer Levin ezkondu zen, Parisen, eta hark bultzatu zuen Frantziako Indar Askeen zerbitzuan egon zen bitartean mantendu zuen egunerokoa argitaratzera. 1950ean, Tereskak Estatu Batuetan eleberri autobiografiko bat argitaratu zuen bere gerrako esperientziari buruz, ''Women's Barracks* izenburupean. Berehala, bestseller bihurtu zen, lehen bost urteetan bi milioi ale baino gehiago salduta. Liburu hori izan zen, halaber, lesbianen harremanak argi eta garbi aipatu zituen lehen *pulp* argitalpena. 2003an -ek New Yorken berrargitaratu zuenean, Estatu Batuetan idazkera lesbiana eta feminista mota berri bat inspiratu zuten liburuetako bat bezala aurkeztu zuen prentsak. Tereskak 2011n Frantziako moldaketa bat argitaratu zuen *Jeunes femmes en uniforme* izenburupean. Bere gerra-egunerokoa 1981ean agertu zen *Les Années anglaises* izenburupean, Seuil edizioetan. 2000n berrargitaratu zen, *Une Française Libre* izenburupean.

1963an, Tereskak Meyer Levin lagundu zuen Etiopiara, non *The Fellashas* filmatu zuen, Falaxatarren (Amboveren) bizitzari buruzko  lehen dokumentala. Etiopiako haur juduak salbatu zituen, Israeli bidalita.

Haren seme-alabak: Dominique Torrès, kazetaria eta dokumentalen zuzendaria; Gabriel Levin (Frantzia, 1948a), poeta eta itzultzailea, eta Mikael Levin (New York, 1954) argazkilaria.

## Lanak 
thumb|267x267px|*Women's Barracks*, Tereska Torrèsena, 1950.
Tereska Torrèsek 14 liburu idatzi zituen, senarrak ingelesera itzuliak.

## Erreferentziak 
## Bibliografia 
* Dominique Missika, Résistantes 1940-1944, 2021, 269 p. (ISBN 978-2-07-294029-3), p. 39-41.

## Kanpo estekak 
* *Women's Barracks'' dans Feminist Press
*